open-index/open-wikipedia-markdown huggingface dataset:
Fredag den 13de (film)

***Fredag den 13de*** (originaltittel: *Friday the 13th*) er en amerikansk grøsser og slasher-film fra 1980 med Betsy Palmer, Adrienne King, Harry Crosby og Kevin Bacon i hovedrollene. Regi er ved Sean S. Cunningham. Spesialeffektene er laget av Tom Savini.

Filmen har fått hele ti oppfølgere, lansert fra 1981 til 2003, der den siste er en såkalt crossover (med *[[A Nightmare on Elm Street]]*). I 2009 kom en nyinnspilling.

## Handling
Campingplassen Camp Crystal Lake gjenåpner etter lang tid. Stedet var stengt i flere år grunnet en tragisk drukningsulykke. Syv idealistiske unge leirledere er klare for å lede sommerens gjester gjennom leirbålsanger og leker. Men like etter deres ankomst hjemsøkes stedet av en lystmorder som dreper en etter en på de mest bestialske vis. Drapene viser seg å være forbundet med den drukningsulykken som førte til at stedet i sin tid ble stengt.

## Om filmen
*Fredag den 13* er den mest suksessfulle av slasher-filmene og regnes også som den som for alvor banet veien for denne sjangeren. Den ble dårlig mottatt av kritikerne, men ble en stor kommersiell suksess og betraktes i dag som en kultfilm. Den har per april 2008 fått brukbare 69% på Rotten Tomatoes http://www.rottentomatoes.com/m/friday_the_13th_part_1/. 

*Fredag den 13* er en lavbudsjettfilm og kostet bare drøyt $500.000 å spille inn. Den spilte imidlertid inn nærmere $40 millioner på amerikanske kinoer alene.

Filmen har hentet en del av sin inspirasjon fra den italienske *A Bay of Blood* fra 1971 og den amerikanske *Screams of a Winter Night* fra 1979.

Den norske versjonen var kraftig klippet da den hadde premiere på norsk kino. Fredag den 13de-serien ble populær på 1980-tallet. I Norge ble filmene totalforbudte, men piratkopier sirkulerte.

## I rollene

* Betsy Palmer: Mrs. Pamela Voorhees
* Adrienne King: Alice Hardy
* Harry Crosby: Bill
* Laurie Bartram: Brenda
* Jeannine Taylor: Marcie
* Kevin Bacon: Jack Burrell
* Ari Lehmann: Jason Voorhees

## Referanser


## Eksterne lenker
* 
*
William Penny Brookes

Dr. **William Penny Brookes** (født 13. august 1809 i Much Wenlock, England, død 11. desember 1895 i Much Wenlock) var en engelsk lege, magistrat, botaniker, og grunnleggeren av Wenlock Olympian Society Annual Games, som årlig arrangerte lokale «olympiske leker» i den lille byen, Much Wenlock i Shropshire, England. Lekene ble i 1890 besøkt av Baron Pierre de Coubertin, som ble imponert av det han så, og gav Brookes æren for å ha inspirert de første moderne internasjonale olympiske leker.
Lojalitetsdans

En **lojalitetsdans** er, eller var, i visse kulturer, en dans utført for å uttrykke troskap, som regel til ledelsen.

## Kulturrevolusjonens lojalitetsdans
Den mest utbredte lojalitetsdans noensinne var et kinesisk politisk virkemiddel under noen av kulturrevolusjonens første år, særlig fra 1968 til 1970, og var del av den store personkult knyttet til Folkerepublikken Kinas leder, Formann Mao Zedong.

Denne lojalitetsdansen (***Zhongzi Wu***, 忠字舞) gikk som regel ikke ut på mer å strekke armene ut fra hjertet og ut mot et portrett av Mao, akkompagnert med sangen *Høyt elskede Formann Mao* og til rytmisk bevegelse med svinging med armene. Disse bevegelsene ble sagt å ha sin bakgrunn i en populær folkedans i Xinjiang.

Lojalitetsdansen var på sin høyde i disse årene da den kinesiske maodyrkelse hadde løftet formannen opp til en nærmest gudelik størrelse. Det ikke å fremstå som tro mot Formannen, kunne også være meget risikabelt.

Lojalitetsdansen ble mer og mer vanlig, slik at man to ganger daglig på arbeidsplassene skulle fremføre den og deklamere sin kjærlighet til Formann Mao. Til og med flyvertinner fikk legge inn slike in-flight opptrinn foran maoportrettet som hang fremst i alle passasjerflykabiner.

Et uttrykk var nå blitt godt innarbeidet: «Om lojal eller illojal, se på ens handlinger» (*Zhong bu zhong, kan xingdong*). Det var tre prøvestener: For det første: Kan du lojalitetsdansen? For det andre: Har du Maos lille røde, og kan du sitere fra den? Og for det tredje: Har du på deg noe Mao-jakkemerke?

Kinesere fikk bøye seg tre ganger, morgen og ettermiddag, foran et maoportrett på arbeidsplassene. På jernbanestasjoner ble det vanlig å forlange at passasjerene utførte lojalitetsdansen før de fikk gå ombord og ta plass.

## Litteratur

* Xing Lu: *Rhetoric of the Chinese Cultural Revolution: The Impact on Chinese Thought, Culture, and Communication*, University of South Carolina Press, 2004, ISBN 978-1570035432
Jackie Stewart

**John Young «Jackie» Stewart**, kjent som «The Flying Scot», (født 11. juni 1939 i Milton i Skottland) er en skotsk tidligere Formel 1-fører. 

Stewart ble verdensmester i Formel 1 tre ganger: I ,  og .

## Resultater
### Fullstendige Formel 1-resultater
(Forklaring) (Resultater i uthevet skrift indikerer **[[pole position]]**, kursiv indikerer *[[raskeste runde]]*)

## Referanser

## Eksterne lenker
*
Kavalam Madhava Panikkar

**Kavalam Madhava Panikkar** (født 3. juni 1895 i Travancore, død 10. desember 1963 i Mysore) var en indisk historiker, akademiker, journalist, administrator og diplomat. 

## Liv og virke
### Bakgrunn
Madhava Panikkar var sønn av Puthillathu Parameswaran Namboodiri og Chalayil Kunjikutti Kunjamma i fytrstestaten Travancore. Han fullførte sin grunnskolegang ved *CMS College School* i Kottayam og *St. Paul's School* i Vepery i Madras. Senere gikk han på Madras Christian College. Ved MCC var han samtidig med studentene Puthezhath Raman Menon, Nandyelath Padmanabha Menon og Sadasiva Reddy.

Han ble utdannet ved University of Oxford.
### Karriere
Han vendte tilbake til hjemlandet for å undervise ved universitetene i Aligarh og Calcutta. Han var professor ved Aligarh muslimske universitet fra 1919 til 1922. I 1925 gikk han inn i journalistikken som redaktør av *[[Hindustan Times]]*. 

Han gikk inn i politikken i tjeneste for indiske fyrster. I 1928 ble han rådgiver for maharajaen av Kashmir. Panikkar deltok i de indiske statenes delegasjon til rundebordskonferansen om India (1930–31). Fra 1931 til 1936 var han sekretær for Fyrstekammeret, en organisasjon for herskerne av de indiske fyrstelige stater. Panikkar var også utenriksminister for staten Patiala (1933–39) og deretter hovedminister for staten Bikaner (1944–48). 

Etter at India ble uavhengig ble han landets ambassadør i Republikken Kina (1948–52), Egypt (1952–53) og Frankrike (1956–59). Han var medlem av *The States Reorganisation Commission* som ledet til States Reorganisation Act i 1956. 

Sent i livet gikk han tilbake til det akademiske liv og ble visekansler for University of Mysore. Panikkar hadde en særlig interesse for europeisk innflytelse på Asia, og studerte særlig portugiserne og nederlenderne på Malabarkysten) reflektert i hans *Asia and Western Dominance*, 1953), og hadde sympati med det kommunistiske Kina (*Two Chinas*, 1955). Han forfattet også skuespill og romaner.

## Referanser


## Eksterne lenker
* The Hindu Reformation K.M.Pannikar
* The Priciple and Practices of Diplomacy K.M.Pannikar
*  A tribute to smaller states
Dolinsk

**Dolinsk** (russisk: Долинск, japansk: 落合 &ndash; *Ochiai*) er en by i Sakhalin oblast i Russland. Den ligger rundt 40&nbsp;km nord for Juzjno-Sakhalinsk. Innbyggertall: 12&nbsp;555 (folketelling 2002), 15&nbsp;653 (folketelling 1989). 

## Referanser


## Eksterne lenker
*
Kozhikode

**Kozhikode** (tidligere *Calicut* eller *Kalikut*) er en by i den indiske delstaten Kerala. Folkemengden er på 436&nbsp;527 (2001).

Byen ligger ved Malabarkysten og ble i Vesten kjent ved at Vasco da Gama steg i land her i 1498. Det nøyaktige landgangsstedet var *Kappad* 18 km fra Kozhikode, ettersom byen selv ikke hadde noen egentlig havn. 

Calicut ble tidligere besøkt mest av seilskip fra Rødehavet og Persiabukten, som kjøpte ris, kokosnøtter, voks, krydder, sandeltre og teak. Såvel portugiserne som de senere dominerende engelskmennene anla faktorier i byen og dens nærhet, og disse ble utgangspunkt for livlig handel. I perioden 1752-91 hadde Danmark-Norge en utpost her, styrt fra Trankebar. 

I 1765 ble Calicut erobret av Haider Ali, som jaget vekk kjøpmennene og lot alle kokos- og sandeltrær hugge ned,slik at plassen skulle bli mindre attraktiv for europeerne. Hans tropper ble fordrevet av britene i 1782, men en ny ødeleggelse rammet byen kort etter under hans sønn Tipu Sultan, som behandlet dens innbyggere med stor grusomhet. Ved fredsslutningen i 1792, som kostet Tipu Sultan halve hans rike, ble Calicut med distrikt britisk område.
Kodungallur

**Kodungallur** (tidligere *Cranganore*, kalt *Muziris* av Plinius d.e.) er en by på den indiske Malabarkysten i distriktet Thrissur i  delstaten Kerala 26 km nord for Kochi. Byens areal er på 17&nbsp;km² og folkemengden er 33&nbsp;000 innbyggere (2001).

Etter tradisjonen var det i Cranganore at apostelen Tomas begynte å omvende indere til kristendommen. Senere ble også islam introdusert, skjønt hinduismen er den religion som står sterkest.

Cranganore var en velstående og stor by fram til midten av 1300-tallet, da forfallet begynte etter keralakeiseren Cheraman Perumals død. Foranledningen til byens svekkelse var oppbyggingen av en ny havn i nabobyen Cochin i sør. Cranganores handel kom til å flytte dit eller til Calicut i nord. Fra  1523 hadde portugiserne et fort i Cranganore som de hadde gjort til sin regionale hovedstad. Fortet ble erobret i 1661 av hollenderne, som kontrollerte det til 1789, da Tipu Sultan kjøpte det og senere ødela det.
Artur Hazelius

**Artur Immanuel Hazelius** (født 30. november 1833 i Stockholm, død 27. mai 1901 i samme by) var en svensk filolog og folkelivsgransker. Han grunnla Nordiska museet og friluftsmuseet på Skansen i Stockholm.

## Referanser
Kochi (India)

:*For det japanske området med liknende navn, se: [[Kōchi (prefektur)]]*

**Kochi** (tidligere *Cochin*) er en havneby på Malabarkysten i den indiske delstaten Kerala, med en folkemengde på 504&nbsp;506 innbyggere (år 2001). 

Byen var i eldre tider hovedstad i et fyrstedømme av samme navn, og var også den første byen i India som ble erobret av portugiserne. Vasco da Gama anla et faktori i byen i 1502, og Afonso de Albuquerque bygde et fort i 1503. Det britiske ostindiske kompani erobret byen fra Tipu Sultan i 1795, og gjorde området til en lydstat under britisk overhøyhet.

## Se også
*Cochin-jøder
*Fiskeriprosjektet i Kerala.

## Eksterne lenker
*
NHS – Institutt for ledelse og tjenesteutvikling

**NHS – Institutt for ledelse og tjenesteutvikling,** frem til 2024 **Norsk hotellhøgskole,** ble etablert i 1912 under navnet **Norsk hotellfagskole**. Skolen er i dag en del av Universitetet i Stavanger. Det er verdens nest eldste fagskole for restaurant- og hotellyrker. Den ble høgskole i 1982 og ble innfusjonert i Høgskolen i Stavanger i 1994.

Skolen åpnet i Bergen 18. oktober 1912. Blant de som ivret mest her var Hansa-direktøren Waldemar Stoud Platou (1868–1930). Skolen flyttet til Kristiania i 1915, videre til Sola i 1952, hvor den ble drevet i Sola strandhotell, og til sist Stavanger i 1973.

I 2002 ble Norsk hotellhøgskole slått sammen med Institutt for økonomi og ledelse, og dannet instituttet NHS-IØL. Den 28. november 2008 ble vedtaket opphevet, og Norsk hotellhøgskole ble et eget institutt igjen fra 1. juni 2009.

Studentene ved skolen arrangerer hvert år fagkonferansen Serviceforum.

Skolen har studenter innen hotelledelse og reiselivsledelse på bachelor-, master- og doktorgradsnivå.
 
Blant skolens alumni finner man tidligere daglig leder av Bagatelle Restaurant Eyvind Hellstrøm og Torgeir Silseth, administrerende direktør for Skandinavias største hotellkjede, Nordic Choice Hotels.

## Referanser
Kholmsk

**Kholmsk** (russisk: Холмск) er en by i Sakhalin oblast i Russland. Den ligger på vestkysten av Sakhalin, rundt 50&nbsp;km vest for Juzjno-Sakhalinsk. 

Kholmsk ble grunnlagt i 1870 som en militær utpost. Fra 1905 til 1945 var den under japansk styre, og ble på denne tiden kalt *Maoka* (真岡). Den ble levert tilbake til Russland etter andre verdenskrig.

## Referanser


## Eksterne lenker
* 
* Byportal  (russisk)
Aaron Nimzowitsch

**Aaron** (eller **Aron**) **Nimzowitsch** (latvisk: *Ārons Ņimcovičs*, født 7. november 1886 i Riga, død 16. mars 1935 i Danmark) var en latvisk stormester i sjakk, og regnes blant sjakkhistoriens fremste teoretikere. Han regnes som forgrunnsfiguren i den såkalte hypermoderne skolen med sitt banebrytende verk *Mein System* («Mitt system»), som først ble utgitt i fem hefter i årene 1925–1926, og senere flere ganger i bokform.

Ifølge Nimzowitsch hadde teoriene omkring sjakkspillet blitt utviklet av Wilhelm Steinitz i andre halvdel av 1800-tallet. Deretter hadde Siegbert Tarrasch benyttet seg av dem. Men etter 1914, mente Nimzowitsch, hadde det skjedd en sjakkmessig revolusjon. Dogmene fra Steinitz og Tarrasch var foreldet, en ny tid var i emning, og Nimzowitsch så seg selv som en av foregangsmennene.

Det hans stadig nye og uortodokse ideer bar preg av, var en overbevisning om at tidligere tiders mestre hadde tatt feil når de la opp retningslinjer for brikkenes plassering og utvikling. Nimzowitsch hevdet, stikk i strid med datidens teori, at sjakkbrettets sentrum (feltene d4, d5, e4 og e5) ikke nødvendigvis må besettes med bønder, men like gjerne kan kontrolleres ved hjelp av offiserer.

Han oppfant videre en mengde termer av posisjonell natur, blant annet benyttet han seg av krigsterminologi. Eksempler på dette er *forpost*, som han kalte en springer som er plassert på et felt der den ikke kan jages vekk av motstandernes bønder. Andre sentrale begrep i Nimzowitschs teorier er *blokade* og *[[trekktvang (sjakk)|trekktvang]]* (tysk *Zugzwang*), en posisjon der samtlige tillatte trekk forverrer stillingen til den spilleren som er i trekket.

Nimzowitsch var tilhenger av rolig og metodisk forsvarsspill. *Mein System* påvirket mange av ettertidens sjakkspillere, blant andre forsiktige posisjonsspillere, som verdensmesteren Tigran Petrosian. Nimzowitschs ideer var imidlertid ikke ukontroversielle, og han måtte tåle mye kritikk.
 
Noen av Nimzowitschs ideer er blitt en del av sjakksjargongen. Dette gjelder kanskje først og fremst det såkalte nimzo-indiske forsvaret, som oppstår etter trekkene 1. d4 Sf6 2. c4 e6 3. Sc3 Lb4. Ideen i åpningen er å ta indirekte kontroll over feltet e4 uten å sette en bonde på feltet d5. Dette har blitt en av de mest pålitelige metodene fra svarts side for å møte 1. d4.

Nimzowitsch bodde fra 1922 fram til sin død i 1935 i Danmark.

## Referanser


## Eksterne lenker
*
Uglegorsk

**Uglegorsk** (russisk: Углего́рск) er en by i Sakhalin oblast i Russland. Den ligger på vestkysten av Sakhalin, rundt 250&nbsp;km nord for Juzjno-Sakhalinsk.Innbyggertall: 13&nbsp;396 (folketelling 2002), 18&nbsp;402 (folketelling 1989). 

Den ble grunnlagt under japansk styre i 1905, med navnet *Esutoru*. Bystatus ble innvilget i 1946.

## Referanser
Ormus

**Ormus** (eller **Ormuz**, **Ohrmuzd**, **Hormuz**, **Ohrmazd**) var et kongerike knyttet til havnebyen Hormuz i ytre del av Den persiske bukt med kjerneområdet for sin direktekontroll ved Hormuzstredet. Riket blomstret fra 1200- til 1600-tallet. Rikets hovedstad Hormuz, som rundt 1300 ble flyttet fra fastlandet til øya Hormuz, var en betydelig handelsby på handelsveien til India og en av de viktigste havner i Midtøsten. 

I september 1507 kom den portugisiske sjøfareren Afonso de Albuquerque til øya. Han skulle bli Portugals guvernør i India. Den 1. april 1515 vendte han tilbake til Ormus og lot bygge befestningen *Forte de Nossa Senhora da Conceição de Ormuz* der. De bygde også et fort på den større øya Qeshm. Mellom 1515 og 1622 hadde portugiserne kontroll over byen slik at kongeriket Ormus var et lydrike under dem. 

Det er ikke lenger noen større havn på øya Hormuz.

## Litteratur
* Charles Belgrave: *The Pirate Coast*, G. Bell & Sons, 1966 
* R. Loureiro; D. Couto (redaktører): «Revisiting Hormuz: Portuguese Interactions in the Persian Gulf Region in the Early Modern Period», *Maritime Asia*, 19, Wiesbaden: Fundação Calouste Gulbenkian/Harrassowitz Verlag, 2008
Mirjam (navn)

**Mirjam** er et kvinnenavn med usikker betydning. Navnet er vanlig i Finland og i flere land i Afrika. Mirjam er kjent fra Bibelen som navnet på Moses’ søster. En navnebærer fra nyere tid er den nederlandske syklisten Mirjam Melchers.

## Etymologi
*Mirjam* er en nordisk og sentraleuropeisk form av det hebraiske navnet *Miryam* (מִרְיָם). Betydningen til navnet er usikker, men det kan være relatert til egyptisk *mry*, «elsket», hebraisk mar, «bitter», eller *mirjam*, «rebelsk», «seer», «ønsket barn» eller «kvinne».

Andre former av navnet inkluderer blant annet: *[[Maria]]*, *[[Mariam]]*, *Mariamne*, *[[Maryam]]*, *Míriam*, *[[Miriam]]*, *Miriama*, *Mirian*, *Mirjami*, *Mirjana*, *Miryam* og *[[Myriam]]*.

## Utbredelse
*Mirjam* er nevnt i 13 vers i Bibelen, og er dermed blant de 100 oftest nevnte kvinnenavnene i Bibelen.

*Mirjam* er i dag et vanlig navn blant annet i Etiopia, Namibia og Finland.

|}

## Kjente personer med navnet
Personene i listen er ordnet kronologisk etter fødselsår.
* Mirjam Novero (1915–1996), finsk filmskuespiller
* Mirjam Polkunen (1926–2012), finsk forfatter, oversetter og dramatiker
* Mirjam Finkelstein (1933–2017), tysk-nederlandsk-engelsk Holocaust-overlevende og pedagog
* Mirjam van Hemert (født 1950), nederlandsk svømmer
* Mirjam Hooman-Kloppenburg (født 1966), nederlandsk bordtennisspiller
* Mirjam Müntefering (født 1969), tysk forfatter
* Mirjam de Koning (født 1969), nederlandsk paralympisk svømmer
* Mirjam van Breeschooten (født 1970), nederlandsk modell
* Mirjam Ott (født 1972), sveitsisk curlingutøver
* Mirjam Tola (født 1972), albansk operasanger
* Mirjam Sterk (født 1973), nederlandsk politiker og kristen forkynner
* Mirjam Melchers (født 1975), nederlandsk syklist
* Mirjam Tally (født 1976), estisk komponist
* Mirjam Jäger-Fischer (født 1977), østerriksk politiker
* Mirjam Kristensen (født 1978), norsk forfatter
* Mirjam Orsel (født 1978), nederlandsk volleyballspiller
* Mirjam Hauser-Senn (født 1980), sveitsisk syklist
* Mirjam Novak (født 1981), tysk skuespiller og manusforfatter
* Mirjam Weichselbraun (født 1981), østerriksk TV-programleder
* Mirjam Timmer (født 1982), nederlandsk sanger og låtskriver
* Mirjam Bikker (født 1982), nederlandsk politiker
* Mirjam Jäger (født 1982), sveitsisk freestyle-skikjører og modell
* Mirjam Liimask (født 1983), estisk hekkeløper
* Mirjam Gysling (født 1987), sveitsisk syklist
* Mirjam Björklund (født 1998), svensk tennisspiller

## Referanser


## Eksterne lenker
* 
*
Odin Teatret

**Odin Teatret** (etablert 1964 i Oslo) er et eksperimentelt teater med tilnavnet **Nordisk teaterlaboratorium**.  

Det ble igangsatt av den italiensk-norske Eugenio Barba, og ble etter invitasjon fra stedets borgermester, flyttet til det danske Holstebro (1966).  Teatret turnerer internasjonalt og etablerte *International School of Theatre Anthropology* (ISTA) i 1979 og *Center for Theatre Laboratory Studies* (CTLS) i 2002.

## Referanser


## Eksterne lenker
* «Odin Teatret Archives»
* Odinteatret
Christoph von Beetzen

**Christoph [[von Beetzen]]** (også *Christoph Beetz*; født 1. mai 1670 i Svensk Pommern, død 18. april 1746) var en svensk stadsmajor som ble gitt tysk-romersk adelsskap i 1734. Han er mest kjent for å ha vært stadsmajor i Stralsund i cirka 25 år fra 1721 til 1746. Han er begravet i Mariakirken i Stralsund. I svensk Pommern var språket tysk.  Alle dokumentene angående hans adelsskap er oppbevart i Det østerrikske statsarkiv i Wien.

Von Beetzen inngikk i svensk krigstjeneste 1690 som rytter ved et pommersk kavaleriregiment 1690, der han deltog i felttoget i Polen 1702–09. Han ble korporal 1700, kvartermester 1705, løytnant ved Den pommerske adelsfanen 1713 og kapteinløytnant 1713. Han utmerket seg under beleiringen av Stralsund og avanserte til rittmester ved Dronningens livregement i 1715. Etter Stralsunds fall deltok han i felttoget mot Norge. I 1721 ble han så utnevnt til stabs- og plassmajor i Stralsund. En stadsmajor var øverste ansvarlige for den militære og sivile aktivitet.

## Adelskap
Christoph von Beetzen ble adlet av Keiser Karl VI i 1734 i henhold til Den tysk-romerske riksadelsloven. Han fikk dermed et riksadelskap med alle de rettigheter som der er vanlig. Adelsbrevet er arvelig for alle etterkommere av Christoph von Beetzen, både ut ifra den kvinnelige og den mannlige slektslinje. Den vanlige oppfatningen av dette er at den adeliges døtre er også adelige, mens adelskapet ikke blir arvet av døtrenes etterkommere.

I adelsbrevet fremgår det at Christoph Beetz' militære karriere lagt til grunn, der han deltok i flere slag/kriger fra 1690 til 1746. I tillegg var hans forfedres bragder vesentlig for adelsbrevet. Christoph Beetz kom fra en slekt med riddere i fire generasjoner på både mors- og farssiden. I svensk slektskalender fra 1918 fremgår blant annet følgende: «Beetz von Beetzen. Gammel slekt fra Den svenske Pommern som tidligere het Beetz.

## Referanser
Vinod Khosla

**Vinod Khosla** (født 28. januar 1955 i Pune, India) er en indisk-amerikansk dataingeniør, venturekapitalist og filantrop. Khosla var en av stifterne av Sun Microsystems, ble hovedpartner i investeringsfirmaet Kleiner, Perkins, Caufield & Byers i 1986 og er generelt en innflytelsesrik person i Silicon Valley.

## Utdannelse
Khosla leste om grunnleggelsen av Intel i magasinet *Electronic Engineering Times* da han var fjorten år og det inspirerte ham til å utdanne seg innenfor teknologi. Khosla mottok flere akademiske grader i Delhi, India (bachelor i teknologi innenfor elektronisk ingeniørvitenskap), Carnegie Mellon University (master i biomedisinsk ingeniørvitenskap), og Stanford Graduate School of Business (MBA).

## Khosla Ventures
I 2004 dannet Khosla sitt eget firma, Khosla Ventures.

Khosla Ventures er et investeringsselskap som fokuserer på selskap i et tidlig utviklingsstadium innenfor områdene Internett, data, mobiltelefoni, silisiumteknologi, og miljøvennlig teknologi. Med miljøvennlig teknologi har firmaet investert i bioraffineri for energi og bioplastikk, solenergi, batteri og andre miljøvennlige teknologier. Khosla Ventures er lokalisert i Menlo Park, California.

## Referanser


## Eksterne lenker
* Om Vinod Khosla (engelsk)
Got to Be There

***Got to Be There*** er det første soloplaten utgitt av Michael Jackson, mens han var medlem i The Jackson 5. 

Albumet kom ut i 1972 av Motown Records, og inneholder blant annet singelen med samme navn, *[[Got to Be There (Singel)|Got to Be There]]*, som ble utgitt i 1971. Albumet solgte 2,1 millioner eksemplarer i USA. Albumet inneholder en god del coverlåter fra 1950-tallet. 

Albumet kom på fjortendeplass hos Billboard 200 og tredjeplass hos Top R&B/Hip-Hop Albums når det ble utgitt.

## Sporliste
#«Ain't No Sunshine» (Withers) (originalversjon: Bill Withers) 
#«I Wanna Be Where You Are» (Ware/Ross) 
#«Girl Don't Take Your Love From Me» (Hutch) 
#«In Our Small Way» (Verdi/Yarian) 
#«Got to Be There» (Willensky) 
#«Rockin' Robin» (Thomas) (originalversjon: Bobby Day) 
#«Wings of My Love» (Corporation) 
#«Maria (You Were the Only One») (Brown/Glover/Gordy/Story) 
#«Love Is Here and Now You're Gone» (Holland-Dozier-Holland) (originalversjon: The Supremes) 
#«You've Got a Friend» (King) (originalversjon: Carole King) 

## Eksterne lenker
*
Marlene

**Marlene** er et tysk og engelsk kvinnenavn dannet som betyr «Maria Magdalena». Navnet er vanlig i mange land, og er spesielt utbredt i Sør-Amerika. En navnebærer er den tysk-amerikanske skuespilleren og sangeren Marlene Dietrich, kjent for sin unike stil, og hyllet for sin innsats under andre verdenskrig, hvor hun underholdt allierte tropper.

## Etymologi
*Marlene* er dannet som en sammensetting av *[[Maria]]* og *[[Magdalena]]*. Det refererer dermed til bibelske Maria Magdalena.

## Utbredelse
Navnet *Marlene* var vanlig i Norge i 1980-årene og hadde en popularitetstopp med 0,2 % i 1987.

*Marlene* er i dag et vanlig navn i mange land over hele verden og er svært vanlig i Brasil.

|}

## Kjente personer med navnet
Personene i listen er ordnet kronologisk etter fødselsår.
* Marlene Dietrich (1901–1992), tysk-amerikansk skuespiller og sanger
* Marlene Neubauer-Woerner (1918–2010), tysk billedhugger
* Marlene Hagge (1934–2023), amerikansk golfspiller
* Marlène Jobert (født 1940), fransk skuespiller, sanger og forfatter
* Marlene Dumas (født 1953), sørafrikansk maler
* Marlene Favela (født 1976), meksikansk skuespiller
* Marlene Forte (født 1961), kubansk-amerikansk skuespiller
* Marlene Gulbæk Engan (født 1987), norsk motorsportutøver innen rally og racing

## Referanser


## Eksterne lenker
*
Høgskolesenteret i Rogaland

**Høgskolesenteret i Rogaland** ble opprettet i Stavanger i 1986 ved sammenslåing av Rogaland distriktshøgskole og Stavanger ingeniørhøgskole. I 1994 fusjonerte høgskolesenteret med seks andre høgskoler og dannet Høgskolen i Stavanger.

## Referanser
Ben (album)

***Ben*** er det andre soloalbumet av Michael Jackson og ble utgitt i august 1972. Albumet hadde flere ballader enn debuten. Sangen «Ben» var temasangen i filmen *[[Ben (film)|Ben]]*.

## Sporliste
# «Ben» (Black/Scharf) 
# «The Greatest Show on Earth» (Larson/Marcellino) 
# «People Make the World Go Round» (Bell/Creed)  (opprinnelig fremført av The Stylistics) 
# «We've Got a Good Thing Going» (The Corporation) 
# «Everybody's Somebody's Fool» (Adams/Hampton) (opprinnelig fremført av Heartbeats) 
# «My Girl» (Robinson/White) (opprinnelig fremført av The Temptations) 
# «What Goes Around Comes Around» (Levinsky/Stokes/Meyers/Weatherspoon) 
# «In Our Small Way» (Verdi/Yarian) 
# «Shoo-Be-Doo-Be-Doo-Da-Day» (Cosby/Moy/Wonder) (opprinnelig fremført av Stevie Wonder) 
# «You Can Cry on My Shoulder» (opprinnelig fremført av Brenda Holloway) (Gordy)

## Eksterne lenker
*
Music & Me

***Music & Me*** er det tredje soloalbumet til Michael Jackson og ble utgitt i 1973. Produksjonen av albumet bød på utfordringer, ettersom Jackson da gjennomgikk stemmeskifte. Motown-kameratene Marvin Gaye og Stevie Wonder var de store inspirasjonene til dette albumet.

## Sporliste
#«With a Child's Heart» (Basemore/Cosby/Moy)  (opprinnelig framført av Stevie Wonder) 
#«Up Again» (Perren/Yarian) 
#«All the Things You Are» (Hammerstein/Kern) 
#«Happy» (A Theme from Lady Sings the Blues) (Legrand/Robinson) 
#«Too Young» (Lippman/Dee) 
#«Doggin' Around» (Agree) (opprinnelig fremført av Jackie Wilson) 
#«Johnny Raven» (Page) 
#«Euphoria» (Ware/Hilliard) 
#«Morning Glow» (Schwartz) 
#«Music & Me» (Cannon/Fenceton/Larson/Marcellino)

## Eksterne lenker
*
Osijek

**Osijek** er en by i Kroatia,  fra Zagreb, og den største byen i Slavonia. Den er hovedstad i Osijek-Baranja fylke. Byen ligger på høyre side av elva Drava,  før elva munner ut i Donau. Den høyre siden av elva ligger litt høyere enn venstresiden og er mer sikret mot flom. Området rundt Osijek har vært bosatt i flere tusen år og ble først bosatt av romerne.

## Transport

Transport til og fra Osijek inkluderer jernbane, motorveier, en elvehavn og Osijek lufthavn. Flyplassen har en internasjonale rute til Köln/Bonn lufthavn i Tyskland, som ble startet opp i mars 2008. Osijek er også koblet til motorveinettverket i Kroatia og Pan-Europeiske transportkorridor 5c vil gå i igjennom byen når den er ferdig i 2008. Fra Osijek er det mulig å reise med tog til Zagreb, Rijeka, Požega, Virovitica, Našice, Slavonski Brod, Slavonski Šamac, Erdut, Vrpolje, Dalj, Đakovo og Beli Manastir. Tidligere gikk det et tog mellom Budapest og Sarajevo som stoppet i Osijek. 

Byen har et lite trikkenettverk. Det ble bygget i 1884 og er det eneste som fremdeles er i drift i Kroatia utenfor Zagreb. Trikkenettet er under modernisering, og når denne er ferdig, vil trikkenettet være dobbelt så langt. I tillegg byttes de gamle trikkevognene ut med nye.

## Sport
* Under Håndball-EM 2014 for kvinner ble det spilt kamper i Gradski vrt-hallen.
* Fotballklubben NK Osijek spiller sine hjemmkamper på Gradski vrt Stadion.

## Vennskapsbyer

Osijek er vennskapsby med:
*  Budapest, Ungarn
*  Lausanne, Sveits
*  Maribor, Slovenia
*  Nitra, Slovakia
*  Pécs, Ungarn
*  Pforzheim, Tyskland
*  Ploieşti, Romania
*  Tuzla, Bosnia og Hercegovina
*  Prizren, Kosovo

## Referanser


## Eksterne lenker
*
Lovćen

**Lovćen** (serbisk: Ловћен) er et fjell og en nasjonalpark sørvest i Montenegro. 

Lovćen stiger opp fra kysten av Adriaterhavet og Kotorbukta og ligger innenfor byen Kotor. Fjellet har to imponerende topper, *Štirovnik* (1&nbsp;749 m) og *Jezerski vrh* (1&nbsp;657 m).

Fjellsidene er steinete med mange sprekker, groper og dype søkk som gir landskapet et spesielt utseende. På grensen mellom havet i vest og kontinentet i øst er fjellet påvirket av begge klima og dette har ført til utvikling av forskjellige biologiske systemer. Det er  plantearter på Lovcen, der fire er endemiske.

## Nasjonalpark
Lovćen nasjonalpark utgjør de sentrale og høyeste områdene av Lovćen-massivet og dekker et areal på 62,2 km². Området har vært en nasjonalpark siden 1952. Bortsett fra den vakre naturen verner nasjonalparken om en rik historisk, kulturell og arkitektonisk arv i området. 

Lovćen har mange eksempler på elementer fra nasjonal byggeskikk. De gamle husene og *guvna* er autentiske og det samme er de små hyttene, eller *katuns*, på setrene i fjellene. 

Det går en smal, svingete vei opp fjellet fra Kotor til landsbyen Njeguši, der fødehuset til den montenegrinske kongefamilien Petrovic ligger.

## Mausoleumet
Det største og viktigste monumentet i Lovcen nasjonalpark er Njegoš' mausoleum. Gravstedet og mausoleumet hans ligger på toppen av *Jezerski vrh* etter hans eget ønske. 

Njegoš ønsket å bli gravlagt i et lite kapell som han hadde fått bygd i sin regjeringstid. Dette ble gjort, men det opprinnelige kapellet ble ødelagt da Østerrike-Ungarns hær invaderte Montenegro. Njegoš' levninger ble flyttet til Cetinje kloster og gravlagt i kapellet som ble bygd opp igjen av kong Aleksander i 1920-årene. I motsetning til Njegoš' eget ønske om å gravlegges i dette kapellet, ødela så kommunistene i Montenegro kapellet og bygde i stedet et monumentalt mausoleum tegnet av Ivan Meštrovic. 

Protestene dukket opp i 1970 da mange kjente jugoslaviske offentlige personer, både fra Montenegro og andre steder, klaget på det de beskrev som et kraftig brudd på Njegoš' siste ønske. 

## Referanser


## Eksterne lenker
* 
* Informasjon om og bilder fra Lovćen nasjonalpark
Forever, Michael

***Forever, Michael*** er det fjerde studioalbumet med den amerikanske sangartisten Michael Jackson. Albumet ble utgitt av plateselskapet Motown i 1975.

## Bakgrunn
Dette albumet utgjorde en forandring i musikkbildet til den 16 år gamle sangeren, som gikk over til en glattere soullyd som viste seg å være en fremskynder for senere soloplateinnspillinger med Epic Records.
Albumet var Michael Jacksons fjerde som soloartist og skulle vise seg å være hans siste album gitt ut på Motown før han og brødrene i The Jackson 5 forlot selskapet til fordel for CBS Records ett år senere. 

De fleste sangene på albumet ble spilt inn i 1974, og albumet var i utgangspunktet satt til utgivelse det året. På grunn av den store etterspørselen etter Jackson 5s store slager «Dancing Machine», utsatte plateselskapet produksjonen av Jacksons album inntil den største interessen for denne sangen hadde gitt seg.

Albumet hjalp Jackson tilbake blant topp 40, sammen med Holland-brødrenes (Edward og Brian Holland) «Just a Little Bit of You». I 1981 ble Jacksons «One Day In Your Life» utgitt som en del av samlealbumet *One Day In Your Life*, for å dra fordeler av Jacksons suksess hos Epic. Tittellåta spilte seg til nr. 1 i Storbritannia.

## Sporliste
# «We're Almost There» (Holland/Holland) 
# «Take Me Back» (Holland/Holland) 
# «One Day In Your Life» (Armand/Brown) 
# «Cinderella Stay Awhile» (Sutton) 
# «We've Got Forever» (Willensky) 
# «Just a Little Bit of You» (Holland/Holland) 
# «You Are There» (Brown/Meitzenheimer/Yarian)
# «Dapper Dan» (D. Fletcher)
# «Dear Michael» (Davis/Willensky) 
# «I'll Come Home to You» (Perren/Yarian)

## Eksterne lenker
*
Lijiang

**Lijiang** kan sikte til:

*Byprefekturet Lijiang i provinsen Yunnan i Folkerepublikken Kina, 
*Elven Lijiang i den administrative regionen Guangxi i Kina.
Qamdo

**Qamdo** (kinesisk: 昌都; pinyin: *Chāngdū*; Wade-Giles: *Ch'āng-tū*; Tibetansk: ཆབ་མདོ་་; Wylie: *Chab-mdo*) er et prefektur i Den autonome region Tibet. 

## Administrative enheter
Prefekturet Qamdo har jurisdiksjon over 11 fylker (县 *xiàn*).

## Samferdsel
Kinas riksvei 214 løper gjennom området. Den fører fra Xining i provinsen Qinghai til Jinghong i Yunnan. 

Kinas riksvei 317 løper gjennom området. Den fører fra Chengdu i Sichuan til Nagqu i Tibet.
## Eksterne lenker
*
Golog

**Golog** (kinesisk: 果洛; pinyin: *Guǒluò*; Wade-Giles: *Kuǒ-lò*; tibetansk: མག; Wylie: *Mgo-log*) er et autonomt prefektur for tibetanere i provinsen Qinghai i Folkerepublikken Kina. Det har et areal på 76.312&nbsp;km².

## Befolkning
Ifølge folketellingen i 2000 hadde Golog 137.940 innbyggere med en folketetthet på 1,81 innb./km².

## Nasjonalgrupper i Golog

## Administrative enheter
Det autonome prefektur Golog har jurisdiksjon over 6 fylker (县 *xiàn*).

## Lesestoff
* A. Gruschke: *The Cultural Monuments of Tibet’s Outer Provinces: Amdo – Volume 1. The Qinghai Part of Amdo*, White Lotus Press, Bangkok 2001. ISBN 974-480-049-6
* Tsering Shakya: *The Dragon in the Land of Snows. A History of Modern Tibet Since 1947*, London 1999, ISBN 0-14-019615-3
* B. Horlemann: Modernization Efforts in Golog: A Chronicle, 1970-2000 (.pdf), in: Amdo Tibetans in Transition: Society and Culture in the Post-Mao Era. Edited by Toni Huber. 2: 241-67, 2002.http://www.case.edu/affil/tibet/booksAndPapers/horlemann.pdf
Reservat

**Reservat** har flere betydninger, men kan i all hovedsak sammenfattes som **et fredet område**:

* Biosfærereservat, et kjerneområde underlagt strenge restriksjoner med soner der det foregår bærekraftig næringsutøvelse
* Fuglereservat, et fredet område for fugler
* Indianerreservat, et fredet område for urbefolkninger
* Naturreservat, et fredet område for planter og dyr
* Viltreservat, et fredet område for vilt
Pianosonate nr. 8 (Beethoven)

**Pianosonate i c-moll, op. 13,** Ludwig van Beethovens åttende pianosonate. Den er alminnelig kjent som *Pathétique*, ble publisert i 1799, men var skrevet året før, da komponisten var 27 år. Beeethoven dediserte verket til sin venn Prins Karl von Lichnowsky. Mange tror at dette er et av de få verkene som komponisten selv har navngitt, men i virkeligheten var det utgiveren som fant på navnet, som falt i Beethovens smak.

Pathétique-sonaten er muligens den tidligste av Beethovens komposisjoner som klarte å oppnå stor utbredelse og varende popularitet. Den er godt representert i konsertprogrammer og i innspillinger av profesjonelle pianister. Som et av Beethovens mer kjente stykker har den blitt innlemmet inn i atskillige arbeider i populærkulturen.

Vanligvis fremføres verket i rundt 19 minutter.

## Satsene
Sonaten har tre satser:

#Grave (tungt og alvorlig) – Allegro di molto e con brio (svært raskt og livlig)
#Adagio cantabile (rolig og sangbart)
#Rondo: Allegro (livlig)
Cantabile

**Cantabile** er et musikkuttrykk som betyr *sangbart* eller *syngende*.

Som de fleste musikkuttrykk har ordet sitt opphav i italiensk.

En rekke verker av ulike komponister benytter ordet i tittelen, ofte i sammenstilling med en tempoangviselse (eks. *Andante cantabile*).

## Litteratur
*Kennedy, Michael, *The Oxford Dictionary of Music*, Oxford University Press, 1985, p.&nbsp;123. 
*Milsom, David, ''Theory and Practice in Late Nineteenth-century Violin Performance'', Ashgate Publishing, Ltd., 2003, p.&nbsp;113. 
*Warrack, John and West, Ewan, *The Oxford Dictionary of Opera*, Oxford University Press, 1992, p.&nbsp;115.
Dêqên

**Dêqên** (Forenklet kinesisk: 迪庆; tradisjonell kinesisk: 迪慶; pinyin: *Díqìng*; Wade-Giles: *Tí-ch'ìng*; tibetansk: བདེ་ཆེན; Wylie: *Bde-chen*) er et autonomt prefektur for tibetanere og ligger nordvest i den kinesiske provinsen Yunnan.  Det tilregnes kulturregionen Kham. Dêqên har et areal på 23&nbsp;870 km² og ca. 330&nbsp;000 innbyggere (2003).

## Administrative enheter
Det autonome prefektur Diqing har jurisdiksjon over 2 fylker (县 *xiàn*) og ett autonomt fylke (自治县 *zìzhìxiàn*).

## Etnisk befolkningssammensetning (2000)
Ved folketellingen i 2000 hadde Dêqên 353&nbsp;518 innbyggere (folketetthet: 14,81 innb./km²).

## Elsterne lenker
* 
* Diqing Prefecture in Yunnan
* Article about Diqing
## Eksterne lenker
*
QI

**Qi** eller **QI** kan referere til:

* Qi (filosofi), kinesisk filosofisk begrep for energi eller kraft, også kjent på japansk som *ki*
* Qi (konge), myteomspunnen konge av Xiadynastiet i det gamle Kina 
* ''QI'' (TV-serie), britisk humoristisk panelprogram, forkortelse for Quite Interesting (engelsk for «ganske interessant»)
* Go, brettspill også kjent som qi
* Qi (standard), trådløs ladestandard for elektronikk

Steder i Kina
* Qi (Shandong), tidlig kinesisk stat i dagens Shandong
* Qi (Henan), tidlig kinesisk stat ved Kaifeng i dagens Henan
* Qi (Shaanxi), kinesisk middelalderstat i dagens Shaanxi, Gansu og Sichuan
* Qi (Hebi), fylke i provinsen Henan i Kina
* Qi (Jinzhong), fylke i provinsen Shanxi
* Qi (Kaifeng), fylke i provinsen Henan
Jon Fylling

**Jon Fylling** (født 1955) er en norsk dirigent, kordirigent, arrangør og komponist.

Han tok eksamen i kordireksjon ved Norges musikkhøgskole i 1984, etter studier med Tor Skauge, Terje Kvam og Arnulv Hegstad.  På 80-tallet dirigerte han Norsk Vokalensemble og Oslo Kristelige Studentkor, Nordstrand MusikkSelskaps Kor.  Fra midt på 1990-tallet dirigerte han Norske Kammersangere. I 2002 startet han  Østfold Symfoniorkester som han fremdeles dirigerer. Han ledet Oslo Reiselivskor (etablert 1992) og Telemark Symfoniorkester fram til 2012. Fra høsten 2013 dirigerer han også Tønsbergkoret. Fylling arbeider som lektor i blant annet dirigering, komposisjon og arrangering ved musikklinjen, Greåker videregående skole.  Han er ellers seminar- og kursholder, dommer ved konkurranser, og har vært engasjert som dirigerings- og gehørlærer i regional kordirigentopplæring i regi av Norges Korforbund. Han har også lærer- og sensoransvar i forbindelse med Norges musikkhøgskoles desentraliserte høgskoleutdanning i dirigering. Han har hatt en rekke dirigerings- og konsert-prosjekter i inn- og utland, bl. a. Sverige, England, Frankrike, Polen, Ukraina, Sør-Afrika og USA.
## Referanser
Yiyang

Med **Yiyang** kan det siktes til:
*Byprefekturet Yiyang i provinsen Hunan i Kina, 
*Fylket Yiyang i provinsen Henan i Kina.
*Fylket Yiyang i provinsen Jiangxi i Kina.
Noen ganger er det all right

«**Noen ganger er det all right**» er en sang med tekst av Odd Børretzen og melodi av Lars Martin Myhre. Sangen ble første gang gitt ut på albumet *[[Noen ganger er det all right (album)|Noen ganger er det all right]]* med Børretzen/Myhre i 1995. Sangen ble kåret til årets hit under Spellemannprisen 1996 og  tidenes norske hit i anledning Spellemannprisens 30-årsjubileum under Spellemannprisen 2001. Sangen ble opprinnelig skrevet til Risør Trebåtfestival i 1983.

## Referanser


## Eksterne lenker
* Noen ganger er det all right video på YouTube
* Lars Martin Myhre: Børretzen/Myhre: Noen ganger er det all right Besøkt 14. mai 2014
Arthur Brox

**Arthur Brox** (født 7. april 1901 i Tromsøysund, død 25. januar 1973) var en norsk folkeminnesamler, lærer og lokalpolitiker.

Brox var lærer i Medby, Torsken kommune i 28 år og ordfører samme sted i fem år. Senere var han lærer og skolestyrer i Tromsø. Han har skrevet *Torsken bygdebok* i to bind og *Folkeminne frå Ytre [[Senja]]* også i to bind, utgitt I Norsk Folkeminnelags skriftserie.

## Bøker og lokalhistoriske artikler
* Folkeminne frå ytre Senja 1990 
* Berg og Torsken bygdebok 1959-. 
* Folkeminne frå ytre Senja 1976 
* Johan Wilhelm Brox 1970? 
* Folkeminne frå Ytre Senja 1970 
* Leonhard Nilsen 1968 
* Bygdehistoria 1965 
* Berg og Torsken bygdebok 1965  
* Gårdshauger og tuftegrupper 1965 
* Gardshistoria 1959 
* Berg og Torsken bygdebok 1959-65 
* Troms fylke, Tromsø by 1957 
* Slekter i Dyrøy 1956 
* Finneskolen i Astafjord U.å. 
* Anne Cathrine Juel 1955 
* Moursundfolket i Berg og Torsken 1955 
* Jordmorstell i Finnmark og Troms kring 1800 1954 
* Ein skolemeister-instruks frå 1700talet 1954 
* Russehandelen i Finnmark og Troms [1954]

## Kilder
*Ottar Grepstad: *[[Det litterære skattkammer]]*, Samlaget 1997 side 33
Lijiang (Yunnan)

**Lijiang** (Forenklet kinesisk: 丽江市; tradisjonell kinesisk: 麗江市; pinyin: *Lìjiāng*; Wade-Giles: *Lì-chiāng*)  er et byprefektur i provinsen Yunnan i Folkerepublikken Kina. Byen er meget godt bevart og er et viktig turistmål, sammen med fjellområdet Tigersprangkløften som er en del av verdensarven og ligger innen byprefekturets grenser, 60 km nord for byen. Det er Naxi-folket som er den opprinnelige befolkningen i byen, kjent for sin matriarkalske kultur og levesett.

## Historie
Lijiang var under *[[tusi]]*-herredømme av slekten Mu (木氏) under Mingdynastiet og Qing-dynastiet.

Baisha gamle by var det gamle politiske, kommersielle og kulturelle dete for naxiene og andre etniske grupper i fire hundre år, fra 658 til 1107. Baisha var kjent for sine silkebroderier og var et viktig sted på den den sørlige silkeveien, også kalt den gamle teveien. 

## Administrative enheter
Byprefekturet Lijiang har jurisdiksjon over ett distrikt (区 *qū*), 2 fylker (县 *xiàn*) og 2 autonome fylker (自治县 *zìzhìxiàn*).

## Etnisk befolkningssammensetning (2000)
Ved folketellingen i 2000 hadde Lijiang 1&nbsp;126&nbsp;646 innbyggere (folketetthet: 53,1 innb./km²).

## Referanser


## Eksterne lenker
* 
* Bildegalleri
Hav Eiendom

**Hav Eiendom AS** er et norsk aksjeselskap, eid av Oslo Havn KF, som ble stiftet 7. april 2003. 

Selskapets formål er å delta i byutviklingen i Bjørvika-området. Hav Eiendom eier brorparten av arealene i Bjørvika. Det utgjør om lag 156 dekar som kan bebygges med  m² T-BRA.

Hav Eiendom har også utviklet og skal utvikle en rekke prosjekter for næringsformål i Bjørvika. Dette gjelder blant annet prosjektene Fiskebrygga, Sadelmakerhullet og Sukkerbiten.  

## Prosjekter og portefølje
Blant de ferdigstilte prosjektene i regi av Hav Eiendom, finner vi Clemenskvartalet, Diagonale og Tomtebrygga.  

## Referanser


## Eksterne lenker
*
Abby Mann

**Abby Mann** (født Abraham Goodman 1. desember 1927, død 25. mars 2008) var en Oscar-belønnet amerikansk manusforfatter og produsent som er mest kjent som skaperen av tv-serien *[[Kojak]]*.

Han er best kjent for sitt arbeid med kontroversielle temaer og sosiale drama. Hans mest kjente dramatiske verk er *[[Judgment at Nuremberg]]*, som først var et TV-drama første gang sendt i 1959. Stanley Kramer regisserte senere en filmversjon i 1961, hvor Mann ble belønnet med en Oscar for Beste filmatisering.

Han døde av hjertesvikt i Beverly Hills, California 25. mars 2008 i en alder av 80 år. Han døde en dag etter Richard Widmark, en av stjernene i *Judgment at Nuremberg*.

Manns stesønn er Aaron Cohen, administrerende direktør for sikkerhetsfirmaet IMS Security.

## Referanser


## Eksterne lenker
* 
* 
* 1961 Academy Award winners list
Evelyn

**Evelyn** er en opprinnelig engelsk form av det gammelfranske kvinnenavnet *Aveline*. Dette navnet har opprinnelse i det gammelsaksiske ordet *aval*, «styrke, makt». Navnet er også brukt som mannsnavn.

## Utbredelse
*Evelyn* var et populært navn i USA på første halvdel av 1800-tallet og igjen fra begynnelsen av 1900-tallet til 1930-årene og fra 2010-årene.

*Evelyn* var et vanlig navn i England fra begynnelsen av 1900-tallet til 1930-årene.

|}

## Kjente personer med navnet
Personene i listene er ordnet kronologisk etter fødselsår.
### Kvinner
* Evelyn Underhill (1875–1941), engelsk forfatter
* Evelyn Reed (1905–1979), amerikansk filosof og kvinnesaksforkjemper

### Menn
* Evelyn Waugh (1903–1966), engelsk forfatter

## Referanser


## Eksterne lenker
*
Lüliang

**Lüliang** (kinesisk: 吕梁市, pinyin: *Lǚlíang*) er en by på prefekturnivå vest i den kinesiske provinsen Shanxi. Prefekturet er på 21&nbsp;143 km² og har ca. 3,5 millioner innbyggere (2003).

Det for taoismen hellige fjell Beiwudang ligger i fylket Fangshan dette byprefekturet.

## Administrative enheter
Byprefekturet Lüliang har jurisdiksjon over ett distrikt (区 *qū*), 2 byfylker (市 *shì*) og 10 fylker (县 *xiàn*). 

## Eksterne lenker
*
Jiyuan

**Jiyuan** (kinesisk: 济源市; pinyin: *Jǐyuán Shì*) er et provinsumiddelbart byfylke i den kinesiske provinsen  Henan med 660&nbsp;000 innbyggere (2003) og på 1&nbsp;965&nbsp;km². Jiyuan var tidligere et fylke som hørte under Jiaozuo, men ble i 1997 både elevert til byfylke og løst fra administrasjonen fra noe byprefektur og direkte understilt provinsregjeringen. 

Jordbruksfylket Jiyuan dyrker særlig hvete, peanøtter, bomull og mais.

## Referanser
Fangshan

Mad **Fangshan** kan det siktes til:

*Byen og bydistriktet Fangshan i byprovinsen Beijing i Folkerepublikken Kina
*Fylket Fangshan i byprefekturet Lüliang i provinsen Shanxi i Kina. 
*Kommunen Fangshan i fylket Qingtian i byprefekturet Lishui i provinsen Zhejiang i Kina.
Leonard

**Leonard** er et mannsnavn med opprinnelse i de gammelhøytyske ordene *lewo*, «løve», og *harti*, «hard, sterk».

## Utbredelse
*Leonard* var et vanlig navn i England fra 1500-tallet og frem til midten av 1900-tallet.

*Leonard* var et populært guttenavn i USA i siden starten på 1800-tallet og fram til 1980-årene og hadde en popularitetstopp med 0,5% i 1920.

Navnet *Leonard* var noe brukt i Norge fra 1880- til 1900-årene og igjen fra 2000-årene og hadde en popularitetstopp med 0,1 % i 2012.

|}

## Kjente personer med navnet
Personene i listen er ordnet kronologisk etter fødselsår.

* Leonard Bernstein (1918–1990), amerikansk komponist og dirigent
* Leonard Nimoy (1931–2015), amerikansk skuespiller (Spock i Star Trek)
* Leonard Cohen (1934–2016), canadisk sanger
* Leonard Rickhard (1945–2024), norsk maler

## Navnedag
*Leonard* har navnedag i flere land, oftest 6. november. Den norske navnedagen er .

## Referanser


## Eksterne lenker
*
Maurits

**Maurits** er et sjeldent nordisk og nederlandsk mannsnavn med opprinnelse i latinske *Mauritius*, som betyr «fra Mauretania». Navnet er i dag mest utbredt i formene *Mauricio* og *Maurice*.

## Etymologi
*Maurits* er en nordisk skrivemåte av *Mauritz*, en tysk kortform av *Mauritius*. Dette var opprinnelig et latinsk navn som betyr «hede» eller «fra Mauretania». *Mauritius* er avledet av *maurus*, «mørkhudet». *Maurits* ble utviklet med inspirasjon fra øygruppen Mauritius.

Navnet har gitt opprinnelse til de svenske etternavnene Mauritzson, Mauritzsson og Mauritzon og det danske etternavnet Mouridsen.

Andre former av navnet er spanske *Mauricio*, franske *Maurice*, tyske *Moritz*, italienske *Maurizio*, portugisiske *Mauro* og engelske *Morris*.

## Utbredelse
Formene *Maurice*, *Morris* og *Moris* ble utbredt i England på 900-tallet etter normannernes erobring av England. I USA var *Morris* mest brukt i 1910-årene.

*Maurits* er kjent brukt i Norge fra 1600-tallet. På slutten av 1700-tallet var navnet mest brukt i Østfold og Rogaland. Rundt 1900 var det mest brukt i Hedmark og Oppland.

*Mauritius* er kjent brukt i Sverige fra 1338, *Mauritz* fra 1575 og *Moritz* fra 1579. I Sverige var *Maurits* et utbredt navn på midten av 1800-tallet og var ellers mest brukt på begynnelsen av 1900-tallet.

*Mourits* er kjent brukt i Danmark fra 1400-tallet.

*Maurits* og relaterte navn har navnedager i flere land, oftest 22. september som er katolsk minnedag for den egyptiske martyren Mauritius av Agaunum.

*Maurits* er i dag mest brukt i Belgia og Nederland, men er et lite utbredt navn også der. Det var i 2014 38 menn i Norge som hadde *Maurits* som første fornavn, og 30 menn som hadde *Maurits* som eneste fornavn. Navnet er ellers mest utbredt i den spanske formen *Mauricio* og den engelske og franske formen *Maurice*.

|}

## Kjente personer med navnet
Personene i listen er ordnet kronologisk etter fødselsår.
* Maurits av Nassau (1567&ndash;1625), nederlandsk prins, stattholder og general
* Maurits Hansen (1794&ndash;1842), norsk forfatter
* Maurits van Rooijen (født 1956), nederlandsk historiker

## Annen bruk av navnet
* *Maurits og den store barnålkrigen*, plate av Geirr Lystrup fra 1990.

## Referanser


## Eksterne lenker
Bao’an

Med **Bao'an** kan det siktes til:

*Bao'an fylke i byprefekturet Yan'an i provinsen Shaanxi, som i dag heter **Zhidan** – og som en kort stund var Det kinesiske kommunistpartis hovedkvarter i 1930-årene.
*Distriktet Bao'an i storbyen Shenzhen i provinsen Guangdong, rett ved Hongkong.